জোসেফিন হল
ম্যারি জোসেফিন হল (ইংরেজি: Marie Josephine Hull; জন্ম: শেরউড; ৩ জানুয়ারি ১৮৭৭ - ১২ মার্চ ১৯৫৭) একজন মার্কিন মঞ্চ ও চলচ্চিত্র অভিনেত্রী এবং মঞ্চ পরিচালক ছিলেন। ৫০ বছরের বেশি সময় ধরে তিনি মঞ্চনাটকে সফল ছিলেন এবং মঞ্চে তার অভিনীত উল্লেখযোগ্য চরিত্রগুলো চলচ্চিত্রেও অভিনয় করেছেন। তিনি হার্ভি (১৯৫০) চলচ্চিত্রে ভেটা লুই সিমন্স অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন। এই চরিত্রটির মূল ব্রডওয়ে মঞ্চনাটকেও তিনি প্রথম অভিনয় করেছিলেন। '